**NACRT POSLOVNIČKE ODLUKE**

**KLASA: 012-03/21-01/**

**URBROJ: 2137/16-21-**

**Kloštar Podravski, 4. siječnja 2021.**

Na temelju članka 33. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01. – vjerodostojno tumačenje, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15. – ispravak, 123/17, 98/19. i 144/20) i članka 32. Statuta Općine Kloštar Podravski ("Službeni glasnik Koprivničko-križevačke županije“ broj 6/13, 3/18. i 7/20), Općinsko vijeće Općine Kloštar Podravski na . sjednici održanoj \_\_\_\_\_\_\_ 2021. donijelo je

**POSLOVNIČKU ODLUKU**

**o izmjenama i dopunama Poslovnika Općinskog vijeća Općine Kloštar Podravski**

**Članak 1.**

U Poslovniku Općinskog vijeća Općine Kloštar Podravski („Službeni glasnik Koprivničko-križevačke županije“ broj 11/13, 3/18. i 7/20) u članku 2. iza stavka 1. dodaje se stavak 2. koji glasi:

„Konstituirajuću sjednicu Općinskog vijeća saziva pročelnik Jedinstvenog upravnog odjela koji je nadležan za poslove Općinskog vijeća ili službenik kojeg on ovlasti. Ako u Općini nije imenovan pročelnik Jedinstvenog upravnog odjela koji je nadležan za poslove Općinskog vijeća ili službenik ovlašten za obavljanje poslova tog pročelnika, konstituirajuću sjednicu sazvat će čelnik tijela državne uprave nadležnog za lokalnu i područnu (regionalnu) samoupravu ili osoba koju on ovlasti.“

Stavci 2. i 3. postaju stavci 3. i 4.

**Članak 2.**

U članku 8. stavku 1., alineji 9 briše se zarez i dodaju riječi „i u skladu sa Zakonom.“

U članku 8. dodaje se stavak 2. koji glasi:

„Član Općinskog vijeća ima pravo na opravdani izostanak s posla radi sudjelovanja u radu Općinskog vijeća i njegovih radnih tijela, sukladno sporazumu s poslodavcem.“.

**Članak 3.**

Članak 37. mijenja se i glasi:

„Općinski načelnik prisustvuje sjednicama Općinskog vijeća“.

**Članak 4.**

U članku 39. riječi „i njegovog zamjenika“ brišu se.

**Članak 5.**

U članku 42. dodaje se stavak 2. koji glasi:

“Nadzor zakonitosti općih akata koje u samoupravnom djelokrugu donosi Općinsko vijeće obavljaju nadležna tijela državne uprave, svako u svojem djelokrugu, sukladno posebnom zakonu.”.

**Članak 6.**

Iza članka 43. dodaje se članak 43.a koji glasi:

„Građani imaju pravo predlagati Općinskom vijeću donošenje određenog akta ili rješavanje određenog pitanja iz djelokruga općinskog vijeća.

Općinsko vijeće raspravlja o prijedlogu iz stavka l. ovoga članka, ako prijedlog potpisom podrži najmanje 10% birača upisanih u popis birača Općine.

Općinsko vijeće dužno je dati odgovor podnositeljima najkasnije u roku od 3 mjeseca od primitka prijedloga.”.

**Članak 7.**

U članku 59. riječi „i njegovog zamjenika“ brišu se.

**Članak 8.**

U članku 59.a mijenja se stavak 2. koji glasi:

„Odluku o privremenom financiranju iz stavka 1. ovoga članka donosi do 31. prosinca Općinsko vijeće u skladu s posebnim zakonom na prijedlog općinskog načelnika, privremenog zamjenika općinskog načelnika koji zamjenjuje načelnika kada je načelnik onemogućen obavljati svoju dužnost zbog duže odsutnosti ili drugih razloga spriječenosti sukladno članku 50. Statuta ili povjerenik Vlade Republike Hrvatske.“.

**Članak 9.**

U članku 60. stavku 1. zarez i riječi „zamjeniku općinskog načelnika“ brišu se.

U istom članku stavku 6, zarez i riječi „zamjenik općinskog načelnika“ brišu se.

**Članak 10.**

U članku 61. stavku 1. riječi „zamjeniku općinskog načelnika“ brišu se.

**Članak 11.**

U članku 62. zarez i riječi „zamjenik općinskog načelnika“ brišu se.

**Članak 12.**

U članku 72. iza stavka 1. dodaje se stavak 2. koji glasi:

„U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Općinskog vijeća iznimno se mogu održavati elektroničkim putem.”.

**Članak 13.**

U članku 74. stavku 1. zarez i riječi „zamjeniku općinskog načelnika“ brišu se.

**Članak 14.**

U članku 86. stavku 3. riječi „ i njegovog zamjenika“ brišu se.

**PRIJELAZNE I ZAVRŠNE ODREDBE**

**Članak 15.**

Odbor za statut i poslovnik Općinskog vijeća Općine Kloštar Podravski dužan je izraditi pročišćeni tekst Poslovnika Općinskog vijeća Općine Kloštar Podravski, u roku od 30 dana od dana stupanja na snagu ove Poslovničke odluke.

**Članak 16.**

Ova Poslovnička odluka stupa na snagu osmog dana od dana objave u “Službenom glasniku Koprivničko-križevačke županije”, osim članka 3., 4., 7., 8., 9., 10., 11., 13. i 14. koji stupaju na snagu na dan stupanja na snagu odluke Vlade Republike Hrvatske o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

**OPĆINSKO VIJEĆE**

**OPĆINE KLOŠTAR PODRAVSKI**

KLASA:

URBROJ:

KLOŠTAR PODRAVSKI, 2021.

**PREDSJEDNIK:**

**Antun Karas**